《澹归和尚坐上逢查伊璜先生初至羊城》
明代·黎延祖

海气函秋橘柚黄，满城悲角落微霜。高僧坐上初来客，出世文中最擅场。

载酒游时怜寂寞，怀铅到处记荒凉。蓼莪涕雪因君感，慰读新编第几章。

作者简介：黎延祖（约一六二七—？），字方回。番禺人。遂球长子。明思宗崇祯贡生，以父荫锦衣卫指挥佥事。明亡，隐居不仕。有《瓜圃小草》。清同治《番禺县志》卷四二有传。